recursal/SuperWikiNEXT-32B huggingface dataset:
দক্ষিণ অস্ট্রেলিয়ার একটি খনি, পরিত্যাক্ত হওয়ার ৮০ বছর পর কয়েকটি স্থানে শুধুমাত্র গাছপালা বিদ্যমান
**পরিবেশের অবনতি** বলতে বায়ু, পানি ও মাটি প্রভৃতি সম্পদ নিঃশেষের মাধ্যমে পরিবেশের ক্ষয়সাধন, বাস্তুতন্ত্রের ধ্বংসসাধন, আবাস ধ্বংসকরণ; বন্যপ্রাণী বিলুপ্তকরণ; এবং দূষণ বৃদ্ধিকে বোঝায়। এটাকে এভাবে সংজ্ঞায়িত করা হয়- কোন পরিবর্তন বা পরিবেশগত সমস্যার অনুভূতি যা ক্ষতিকর বা অবাঞ্ছিত। I=PAT সমীকরণ দ্বারা নির্দেশিত হিসাবমতে, পরিবেশগত প্রভাব (I) বা অবনতি ইতোমধ্যে একটি খুব বড় এবং ক্রমবর্ধমান জনগোষ্ঠী (P), ক্রমাগত অর্থনৈতিক প্রবৃদ্ধি বা মাথাপিছু সমৃদ্ধি (A), এবং সম্পদের ব্যবহার হ্রাস ও প্রযুক্তি দূষণের (T) সমন্বয় দ্বারা সৃষ্ট।

পরিবেশের অবনতিকে জাতিসংঘের উচ্চ পর্যায়ের হুমকি, চ্যালেঞ্জ ও পরিবর্তন প্যানেল দ্বারা আনুষ্ঠানিকভাবে দশটি হুমকি একটি হিসেবে সতর্ক করা হয়েছে। জাতিসংঘ আন্তর্জাতিক বিপর্যয় প্রশমন কৌশল পরিবেশের অবনতিকে সংজ্ঞায়িত করেছে *সামাজিক ও পরিবেশগত উদ্দেশ্য, এবং চাহিদা পূরণের নিমিত্তে পরিবেশের ধারণক্ষমতা হ্রাস* হিসেবে। পরিবেশের অবনতি অনেক ধরনের হয়। প্রাকৃতিক আবাসস্থল ধ্বংস হলে বা প্রাকৃতিক সম্পদ নিঃশেষ করা হলে পরিবেশের ক্ষয় হয়। এই সমস্যা প্রতিহত করতে পরিবেশ সুরক্ষা এবং পরিবেশগত সম্পদ ব্যবস্থাপনার প্রয়োজন।

আমাদের সামগ্রিক পরিবেশ বিপর্যস্ত হওয়া থেকে রক্ষা করতে হবে

পানি দূষণ
---------

পরিবেশের অবক্ষয়ের অন্যতম প্রধান উপাদান হলো পৃথিবীতে নিরাপদ পানির সংস্থানের নিঃশেষন। পৃথিবীর প্রায় সমস্ত পানির শুধুমাত্র ২.৫% নিরাপদ, বাকিগুলো লবণাক্ত। সুপেয় পানির ৬৯% এন্টার্কটিকা এবং গ্রীনল্যান্ডে বরফ আকারে সঞ্চিত আছে। তাই সুপেয় পানির ২.৫% এর মাত্র ৩০% পান করার উপযুক্ত। সুপেয় পানি অত্যন্ত গুরুত্বপূর্ণ একটি সম্পদ, কারণ পৃথিবীতে জীবনধারণের জন্য সবাই এর উপর নির্ভরশীল। পানি জীবমণ্ডলের সকল জীবের মধ্যে পুষ্টি ও রাসায়নিকের সঞ্চালন করে, উদ্ভিদ এবং প্রাণীর জীবন রক্ষা করে এবং অবক্ষেপ পরিবহন ও সঞ্চয়নের মাধ্যমে পৃথিবীর পৃষ্ঠ গঠনে সহায়তা করে।

### জলবায়ু পরিবর্তন ও তাপমাত্রা

জলের স্বাভাবিকতা হ্রাস পাওয়ার সঙ্গে সঙ্গে পরিবেশের জলজ সম্পদ ও জলজ প্রাণীর সমস্যার কারণ হয়ে দাঁড়িয়েছে। অর্থাৎ বৃক্ষচ্ছেদন ও অতিরিক্ত হারে পরিবেশবিরোধী জিনিসপত্র ব্যবহারের কারণে, পরিবেশের জলবায়ু এবং তাপমাত্রার তারতম্য ঘটে।বৃক্ষচ্ছেদন এবং মানুষের অবৈজ্ঞানিক কার্যকলাপ এর জন্য ধীরে ধীরে পৃথিবীর তাপমাত্রা বাড়তে শুরু করেছে এর ফলে বিশ্ব উষ্ণায়ন ঘটে চলেছে। যা পরিবেশের পক্ষে খুবই ক্ষতিকর এবং মারাত্মক।

### জলবায়ু পরিবর্তন ও বৃষ্টিপাত

### জনসংখ্যা বৃদ্ধি

বৈশ্বিক জনসংখ্যা বৃদ্ধি
.

### কৃষি

নিউজিল্যান্ডে গব্যোৎপাদনের কারণে পানিদূষণ 
.

### পানি ব্যবস্থাপনা

শহরের একটি স্রোতধারা, যা এসিড মাইন ড্রেনেজ দ্বারা দূষিত হয়
.

আরও দেখুন
---------

* পরিবেশ
* বাস্তুতন্ত্র
* জলবায়ু
* জলবায়ু পরিবর্তন
* খনিজ দ্রব্য
* জাতিসংঘ উন্নয়ন কর্মসূচী

বহিঃসংযোগ
---------

* রোগ বৃদ্ধির বাস্তুবিদ্যা 'জনসংখ্যা বৃদ্ধি ও পরিবেশের অবক্ষয়'
* কালাহারিতে পরিবেশগত পরিবর্তনের আমেরিকান জীয়গ্রাফার্স এসোসিয়েশন এর কাহিনী
* দৈনিক জনহুমকি: পরিবেশগত অবক্ষয়
* দৃষ্টিপাত:পরিবেশের অবক্ষয় বিশ্বব্যাপী স্বাস্থ্য হুমকিতে অবদান রাখছে  ওয়েব্যাক মেশিনে আর্কাইভকৃত ৩ মার্চ ২০১৬ তারিখে
* পারমাণবিক সিস্টেম-জল চুল্লি মধ্যে সামগ্রী পরিবেশের অবক্ষয়  ওয়েব্যাক মেশিনে আর্কাইভকৃত ১১ নভেম্বর ২০১৬ তারিখে
* হার্নডোন এবং গিবন, মার্কিন যুক্তরাষ্ট্র নেভি
* ঝা ও মূর্তির পরিবেশের অবক্ষয় সূচক (174টি দেশের)

তথ্যসূত্র
---------
**কৃষ্ণনগর সিটি–করিমপুর রেলপথ** হল প্রায় ৮০ কিমি দীর্ঘ প্রস্তাবিত ব্রডগেজ রেলপথ। এই রেলপথটি ভারতীয় অঙ্গরাজ্য পশ্চিমবঙ্গের নদিয়া জেলার কৃষ্ণনগর সিটি জংশনকে করিমপুরের সঙ্গে সংযুক্ত করবে, এছাড়াও পরবর্তী পর্যায়ে মুর্শিদাবাদ জেলার জলঙ্গি পর্যন্ত সম্প্রসারিত করার পরিকল্পনা রয়েছে। রেলপথটি ১৪ নং রাজ্য সড়কের সমান্তরালে অগ্রসর হবে, এবং এটি পূর্ব রেলের শিয়ালদহ রেলওয়ে বিভাগের একটি নতুন রেলপথ হিসাবে নির্মিত হবে।

ইতিহাস
------

### প্রাক-স্বাধীনতা

কৃষ্ণনগর সিটি জংশনের সঙ্গে তেহট্ট ও ডোমকোল মহকুমার রেল সংযোগ স্থাপনের প্রথম প্রচেষ্টা ব্রিটিশ ভারতে শুরু হয়েছিল। ইস্ট বেঙ্গল স্টেট রেলওয়ের এম রেডিস ও ক্যাপ্টেন ম্যাগনিয়াক ১৯০৫ সালে সমীক্ষা পরিচালনা করার সময় আনুমানিক ১৮,৪১,৫৬০ টাকা ব্যয় সহ ২৬ টি স্টেশনের প্রস্তাব করেছিলেন। পাঁচ বছর পর নদীয়া জেলা বোর্ডের সিদ্ধান্ত অনুসারে, কলকাতার একটি ব্রিটিশ সংস্থা এইচভি লো অ্যান্ড কো আরও একটি ব্যাপক সমীক্ষা শুরু করে ও কৃষ্ণনগর থেকে জলঙ্গি পর্যন্ত হালকা রেলপথ নির্মাণের জন্য একটি সংশোধিত প্রাক্কলন জমা দেয় যার আনুমানিক ব্যয় ১৭,৫৬,৩৭৬ টাকা এবং দশ মাসের মধ্যে কাজ শেষ করার প্রস্তাব করা হয়েছিল। এর পর ১৯৪০-এর দশকে ব্রিটিশ সরকার আরও দুটি জরিপ পরিচালনা করেছিল।

### স্বাধীনতা-পরবর্তী

ভারত সরকার প্রথম সমীক্ষা স্বাধীনতার ৫৩ বছর পরে পরিচালনা করেছিল, এবং সমীক্ষার কোন ফলাফল প্রকাশিত হয়নি। সাবেক ভারতীয় রেলমন্ত্রী মমতা বন্দ্যোপাধ্যায় ২০০০ খ্রিস্টাব্দে রেল বাজেট বক্তৃতায় কৃষ্ণনগর-করিমপুর রেল সংযোগের জন্য একটি নতুন সমীক্ষার ঘোষণা করেছিলেন। কৃষ্ণনগর থেকে চাপড়া পর্যন্ত রেলপথের অনুমোদন ২০১০-২০১১ অর্থবর্ষের রেল বাজেটে প্রদান করা হয়েছিল।

ভারতীয় রেলমন্ত্রক ২০২৩ খ্রিস্টাব্দের জানুয়ারি মাসে ২ কোটি টাকা ব্যয়ে কৃষ্ণনগর-করিমপুর রেলপথের সমীক্ষার কাজ শুরু করার অনুমোদন প্রদান করেছিল। পরিকল্পনা অনুসারে, সমীক্ষার কাজ ২০২৩ খ্রিস্টাব্দের অগাস্ট মাসে শুরু হয়েছিল, এবং পাঁচটি সমীক্ষক দল এই সমীক্ষায় নিয়োজিত ছিল।

রুট/পথ
------

রেলপথটির জন্য চূড়ান্ত রুট বা পথ ২০২৩ খ্রিস্টাব্দের আগস্ট মাস পর্যন্ত নির্ধারিত হয়নি। তবে বিভিন্ন সংবাদ পত্রের নিবন্ধ অনুযায়ী, রেলপথটি কৃষ্ণনগর, চাপড়া, তেহট্ট, বেতাই ও করিমপুরকে সংযুক্ত করবে।

তথ্যসূত্র
---------

1. 1 2 3  "দু'মাসে দু'বার সমীক্ষা, দিনের আলো দেখবে কি কৃষ্ণনগর-করিমপুর রেল প্রকল্প? প্রশ্ন দুই জনপদে"। *www.anandabazar.com*। কৃষ্ণনগর: আনন্দবাজার পত্রিকা। ৮ সেপ্টেম্বর ২০২৩। সংগ্রহের তারিখ ১০ সেপ্টেম্বর ২০২৩।
2. 1 2 3  দত্ত, সঞ্জিত (২০১৮-০৩-২২)। "কৃষ্ণনগর-করিমপুর রেল যোগাযোগের দাবি আরও জোরালো হচ্ছে"। *www.newsfromnadia.in* (ইংরেজি ভাষায়)। সংগ্রহের তারিখ ১০ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  শুভাশীষ, চৌধুরী (২৪ এপ্রিল ২০২১)। "Bengal Polls 2021: Rail link remains elusive to Karimpur"। *www.telegraphindia.com*। করিমপুর। সংগ্রহের তারিখ ১০ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  বিশ্বাস, অমিতাভ (৪ জানুয়ারি ২০২৩)। "করিমপুরে রেল চলার সমীক্ষা, পোস্ট মহুয়ার"। *www.anandabazar.com*। করিমপুর: আনন্দবাজার পত্রিকা। সংগ্রহের তারিখ ১০ সেপ্টেম্বর ২০২৩।
**নবদ্বীপ রাজ্য সাধারণ হাসপাতাল** (পূর্বনাম ***গ্যারেট হাসপাতাল***) পশ্চিমবঙ্গের নবদ্বীপে অবস্থিত একটি সরকারি হাসপাতাল। ১৮৯৭ খ্রিস্টাব্দে হাসপাতালটি স্থাপিত হয়। এখানে ব্লাড ব্যাঙ্ক পরিষেবা বর্তমান।

ইতিহাস
------

১৮৯৭ খ্রিস্টাব্দে নবদ্বীপ হাসপাতাল স্থাপিত হয়। তৎকালীন নদীয়া জেলাশাসক জে. এইচ. আর. গ্যারেট সাহেবের নামানুসারে হাসপাতালের নাম ***গ্যারেট হাসপাতাল*** রাখা হয়। নবদ্বীপাধিপতি মহারাজ ক্ষিতিশচন্দ্র রায়, নারাজোলের রাজা নরেন্দ্রলাল খাঁ এবং ভূকৈলাসের রাণী তারাসুন্দরী দেবীর অর্থসাহায্য নবদ্বীপ হাসপাতাল গড়ে ওঠে। পরবর্তীকালে নবদ্বীপ নিবাসী আনন্দময় রায়, সীতানাথ চৌধুরী, দেবেন্দ্রনাথ বাগচি, কিশোরী দাসী, রনজিৎ পাল চৌধুরী এবং ডাঃ মণিলাল কুন্ডু হাসপাতালের উন্নতিসাধনের জন্য বিশেষভাবে অর্থ সাহায্য করেন। নবদ্বীপের ব্রজকৃষ্ণ মুখোপাধ্যায় এই হাসপাতালের প্রথম অ্যাসিস্টেন্ট সার্জেন ছিলেন। হাসপাতাল প্রতিষ্ঠার পূর্বে এখানে রত্নমণি কুন্ডুর দাতব্য ঔষধলয় ছিল।

পরিষেবা
-------

বর্তমানে এই হাসপাতালের শয্যাসংখ্যা ১২৫। জরুরী বিভাগ ও বহির্বিভাগ যুক্ত এই নবদ্বীপ হাসপাতালে ২০১৫ খ্রিস্টাব্দের ১৪ আগস্ট ব্লাড-ব্যাঙ্ক পরিষেবার সূচনা হয়। যার ফলে নবদ্বীপ পুর এলাকা ও পঞ্চায়েত ছাড়াও নবদ্বীপ সংলগ্ন বর্ধমানের বিদ্যানগর, চাঁদপুর, শ্রীরামপুর, জাহান্নগর, ভাণ্ডারটিকুরি ও পূর্বস্থলীর কয়েক লক্ষ মানুষ উপকৃত হয়। শুরুর দিকে সকাল ৯টা থেকে দুপুর ২টো পর্যন্ত ব্লাড ব্যাঙ্ক খোলা থাকলেও পরবর্তীতে সাধারণ মানুষের চাহিদা অনুযায়ী সন্ধ্যে পর্যন্ত ব্লাড ব্যাঙ্ক খোলা থাকে।

তথ্যসমূহ
--------

### পাদটীকা

1. ↑  *নবদ্বীপ স্টেট জেনারেল হাসপাতাল* নামেও পরিচিত

### তথ্যসূত্র

1. ↑  "Blood"। *bloodbank.silpasathi.in*। সংগ্রহের তারিখ ২০২০-১১-০৩।
2. ↑  Garrett, J. H. E. (১৯১০)। *Bengal District Gazeteers: Nadia*। কলকাতা: বেঙ্গল সেক্রেটারিয়েট বুক ডিপো, কলকাতা। পৃষ্ঠা ৬৪।
3. ↑  রাঢ়ি, কান্তিচন্দ্র (১৯৩৭)। দত্ত, জিতেন্দ্রিয়; দত্ত, ফণীভূষণ, সম্পাদকগণ। *নবদ্বীপ মহিমা* (দ্বিতীয় সংস্করণ)। নবদ্বীপ। পৃষ্ঠা ৪২৪।
4. ↑  "Health & Family Welfare Department" (পিডিএফ)। *স্বাস্থ্য পরিসংখ্যান - হাসপাতাল*। পশ্চিমবঙ্গ সরকার। ১৪ সেপ্টেম্বর ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ অক্টোবর ২০২০।
5. ↑  সংবাদদাতা, নিজস্ব। "দীর্ঘ দিনের দাবি মেনে ব্লাডব্যাঙ্ক চালু নবদ্বীপে"। *anandabazar.com*। সংগ্রহের তারিখ ২০২০-১১-০৩।
6. ↑  সংবাদদাতা, নিজস্ব। "নবদ্বীপে বিকেল ৪টের পরেও খোলা থাকবে ব্লাড ব্যাঙ্ক"। *anandabazar.com*। সংগ্রহের তারিখ ২০২০-১১-০৩।
**দেওয়ান মোহাম্মদ ইদ্রিস** (মার্চ ১৯২০-১০ ফেব্রুয়ারি ১৯৯০) ছিলেন বাংলাদেশি রাজনীতিবিদ। তিনি তৎকালীন ঢাকা-২০ আসনের সংসদ সদস্য ছিলেন।

প্রাথমিক জীবন
-------------

দেওয়ান মোহাম্মদ ইদ্রিস তৎকালীন ব্রিটিশ ভারতের ঢাকা জেলার সাভার উপজেলার আশুলিয়া থানার জিরাবো গ্রামে ১৯২০ সালের মার্চ মাসে জন্মগ্রহণ করেন। পিতা নজর আলী দেওয়ান এবং মাতা জয়গুন্নেছার ৭ সন্তানের মধ্যে প্রথম সন্তান দেওয়ান মো: ইদ্রিস। তার পিতামহের নাম মাধু দেওয়ান এবং প্রপিতামহ ছিলেন বাবর আলী দেওয়ান। বাবর আলী দেওয়ানের বাবার নাম ছিলো তালেবর আলী দেওয়ান। তালেবর আলী দেওয়ানের বাবার নাম একাব্বর আলী দেওয়ান।

শিক্ষা জীবন
-----------

দেওয়ান মোহাম্মদ ইদ্রিস আশুলিয়া প্রাথমিক বিদ্যালয়ে শিক্ষাজীবন শুরু করে পঞ্চম শ্রেণি ভর্তি হন জিরাবো প্রাথমিক বিদ্যালয়ে। ১৯১৪ সালে প্রতিষ্ঠিত ধামরাই হার্ডিঞ্জ উচ্চবিদ্যালয়ে ভর্তি হন ষষ্ঠ শ্রেণিতে। পরবর্তীকালে সাভারের অধরচন্দ্র উচ্চ বিদ্যালয় থেকে মেট্রিকুলেশন পাশ করেন। তিনি ঢাকার জগন্নাথ কলেজে পড়াশোনা করেন।

কর্মজীবন
--------

১৯৫৫ সালে টেকনাফে আনসার অ্যাডজুট্যান্ট হিসেবে যোগদান করে ১৯৬০ সালে সরকারি চাকরি থেকে পদত্যাগ করেন। ১৯৬১ সালে জিরাবো উচ্চ বিদ্যালয় প্রতিষ্ঠা করেন। ১৯৭২ সালে নিজ জমিতে জিরাবো গ্রামে একটি কলেজ প্রতিষ্ঠা করেন।

রাজনৈতিক জীবন
-------------

দেওয়ান মোহাম্মদ ইদ্রিস ১৯৪৩ সালে প্রথম ইউনিয়ন পরিষদের প্রেসিডেন্ট নির্বাচিত হয়ে ১৯৪৩ থেকে ১৯৮৮ সাল পর্যন্ত ৪৫ বছর চেয়ারম্যান হিসেবে দায়িত্ব পালন করেন।

১৯৬৫ সালে তিনি প্রাদেশিক পরিষদের নির্বাচনে সাভার-ধামরাই আসন থেকে অংশগ্রহণ করেন। ১৯৬৯ সালে কৃষকবিরোধী সূর্যাস্ত আইন (নির্দিষ্ট সময়ের মধ্যে খাজনা না দিলে জমির মালিকানা সরকার গ্রহণ করবে) বাতিলের জন্য সাবেক মন্ত্রী ক্যাপ্টেন আব্দুল হালিমের সঙ্গে নেতৃত্ব দেন। তিনি ১৯৭০ সালে প্রাদেশিক পরিষদ নির্বাচনে অংশগ্রহণ করেন ন্যাপ মোজাফ্ফরের প্রার্থী হিসেবে সাভার আসন থেকে কুঁড়েঘর প্রতীক নিয়ে প্রতিদ্বন্দ্বিতা করেন।

১৯৭৩ সালের প্রথম জাতীয় সংসদ নির্বাচনে তিনি সাভার আসনে বাংলাদেশের প্রথম সংসদ নির্বাচনে ন্যাপ মোজাফ্ফরের প্রার্থী হিসেবে প্রতিদ্বন্দ্বিতা করেন।

১৯৭৯ সালের দ্বিতীয় জাতীয় সংসদ নির্বাচনে তিনি বিএনপির মনোনয়নে তৎকালীন ঢাকা-২০ আসন থেকে প্রথমবারের মতো সংসদ সদস্য নির্বাচিত হন তিনি।

### মুক্তিযুদ্ধে ভূমিকা

দেওয়ান মোহাম্মদ ইদ্রিস ১৯৭১ সালে জিরাবো ও আশুলিয়ায় মুক্তিযোদ্ধাদের জন্য ক্যাম্প পরিচালনা ও প্রশিক্ষণ প্রদান করেন।

পারিবারিক জীবন
--------------

দেওয়ান মোহাম্মদ ইদ্রিস ১৯৫৭ সালে সালেহা খাতুনকে বিয়ে করেন তিনি (সালেহা খাতুন) ২২ মে ২০১৩ সালে মৃত্যুবরণ করেন। এই দম্পতীর ৬ সন্তানের মধ্যে সাবেক সংসদ সদস্য ডা. দেওয়ান মোহাম্মদ সালাউদ্দিন বাবু, দেওয়ান মো: মঈনউদ্দিন বিপ্লব, দেওয়ান মো: মহিউদ্দিন বিকাশ এবং তিন মেয়ে- শামীমা ইয়াসমিন মিনি (মৃত্যু-২০ অক্টোবর ২০১১), শামীমা পারভীন খুকু, শামীমা নাজনীন নাজু।

মৃত্যু
------

দেওয়ান মোহাম্মদ ইদ্রিস ১০ ফেব্রুয়ারি ১৯৯০ সালে সাভার উপজেলার আশুলিয়া থানার জিরাবো গ্রামে হার্ট অ্যাটাকে মৃত্যুবরণ করেন।

তথ্যসূত্র
---------

1. 1 2  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2 3 4 5 6 7 8 9 10  দেওয়ান সালাউদ্দিন বাবু (২০২১)। *বাবার ছায়ায় বেড়ে ওঠা*। বাংলাদেশ: প্রকৃতি। পৃষ্ঠা ২৬৪। আইএসবিএন 9789844440401।
**জর্জিওস কোলেটিস** (গ্রিক: Γεώργιος Κολέτης) একজন গ্রিক সাইক্লিস্ট ছিলেন। তিনি এথেন্সে ১৮৯৬ গ্রীষ্মকালীন অলিম্পিকে প্রতিদ্বন্দ্বিতা করেছিলেন, একটি রৌপ্য পদক জিতেছিলেন।

কর্মজীবন
--------

কোলেটিস ১০ এবং ১০০ কিলোমিটার দৌড়ে প্রতিদ্বন্দ্বিতা করেছিলেন। তিনি ১০০ কিলোমিটারে ফ্রান্সের লিওন ফ্ল্যামেংকে পিছনে ফেলে দ্বিতীয় স্থান অর্জন করেন। কোলেটিস এবং ফ্লেমং শেষ করতে পেরেছিলেন মাত্র দুজন। ফ্ল্যামেং যখন ফিনিশ লাইন অতিক্রম করেছিল, কোলেটিস প্রয়োজনীয় ৩০০ ল্যাপের মধ্যে ২৮৯টি সম্পন্ন করেছিল। ১০ কিলোমিটার দৌড়ে, কোলেটিস ৭ কিলোমিটার পরে রেসের দুই-তৃতীয়াংশ পাড় হবার পর দেশীয় অ্যারিস্টিডিস কনস্টান্টিনিডিসের সাথে সংঘর্ষের কারণে বিদায় নেন।

তথ্যসূত্র
---------

1. ↑  "Georgios Koletis"। *Olympedia*। সংগ্রহের তারিখ ২১ ডিসেম্বর ২০২০।

বাহ্যিক লিঙ্ক
-------------

* Georgios Kolettis at International Olympic Committee (ইংরেজি)উইকিউপাত্তে সম্পাদনা করুন

* Georgios Kolettis at Olympic Channel (ইংরেজি)উইকিউপাত্তে সম্পাদনা করুন

* Georgios Kolettis at Olympedia (ইংরেজি)উইকিউপাত্তে সম্পাদনা করুন

* Georgios Kolettis at databaseOlympics.com (archived) (ইংরেজি)উইকিউপাত্তে সম্পাদনা করুন

* Georgios Kolettis at Cycling Archives (ইংরেজি)উইকিউপাত্তে সম্পাদনা করুন
* টেমপ্লেট:HOC profile
**রবার্ট উইলবার্ন ক্যালভার্ট** (২২ ফেব্রুয়ারি, ১৯০৫ - ৬ অক্টোবর, ১৯৯৪) ১৮ সেপ্টেম্বর, ১৯৫০ থেকে ৪ অক্টোবর, ১৯৭২ সাল পর্যন্ত টেক্সাসের সুপ্রিম কোর্টের একজন বিচারপতি ছিলেন, যেখানে ৩ জানুয়ারি, ১৯৬১ থেকে ৪ অক্টোবর, ১৯৭২ পর্যন্ত প্রধান বিচারপতি হিসেবে দায়িত্ব পালন করেছেন।

রবার্ট উইলবার্নের বয়স যখন সাত বছর তখন তার বাবা মারা যান। পরবর্তিতে তার মা তাকে একটি এতিমখানায় পাঠিয়ে দেন, যেখানে তিনি দশ বছর ছিলেন। ১৯১৮ সালে এতিমখানায় স্প্যানিশ ফ্লুতে তার বোনের মৃত্যু হয়। তিনি স্টেট অরফান্স হোম হাই স্কুল থেকে ১৯২৩ সালে স্নাতক হন, তারপর অস্টিনের টেক্সাস বিশ্ববিদ্যালয়ে আইন নিয়ে অধ্যয়ন করেন। তিনি ১৯৩৩ সালে টেক্সাস হাউস অফ রিপ্রেজেন্টেটিভসে নির্বাচিত হন এবং ১৯৩৭ থেকে ১৯৩৯ সাল পর্যন্ত টেক্সাস হাউস অফ রিপ্রেজেন্টেটিভের স্পিকার ছিলেন।

তথ্যসূত্র
---------

1. 1 2  "Robert Wilburn Calvert (1905-1994)"। University of Texas, Tarlton Law Library। ২১ জুন ২০২৩ তারিখে মূল থেকে আর্কাইভ করা। সংগ্রহের তারিখ ২১ জুন ২০২৩।
2. ↑  "Robert Wilburn Calvert (1905-1994)"। University of Texas, Tarlton Law Library। ২১ জুন ২০২৩ তারিখে মূল থেকে আর্কাইভ করা। সংগ্রহের তারিখ ২১ জুন ২০২৩। "Robert Wilburn Calvert (1905-1994)"  ওয়েব্যাক মেশিনে আর্কাইভকৃত ২১ জুন ২০২৩ তারিখে. University of Texas, Tarlton Law Library.
টেমপ্লেট:TXSpeakers

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
***রং মিলান্তি*** কৌশিক গাঙ্গুলি পরিচালিত ২০১১ সালের বাংলা চলচ্চিত্র।

পটভূমি
------

আছে, চার ছেলে ও এক মেয়ে।সব খুব ভাল বন্ধু, কিন্তু মেয়ে চায়, তাদের কোনো একটি বেছে নিতে হিসাবে একটি বিশেষ বন্ধু কে হতে পারে, তার জীবন সঙ্গী পরে। তার বড় বোন ছিল, সঙ্গে একটি যুদ্ধ তার স্বামী এবং তাকে ছেড়ে মেয়ে গিয়েছিলাম, তার স্বামী এবং সাহায্যের জন্য জিজ্ঞাসা।তিনি বোঝায়, তার একজন ডাক্তার, যিনি তার সাহায্য করতে পারেন. ডাক্তার হয়, কেউ কিন্তু নিজেকে শুধুমাত্র ছদ্মবেশে. তিনি সাহায্য করার জন্য তার জিজ্ঞাসা, পরীক্ষা তার বন্ধুদের মধ্যে বিভিন্ন পরিস্থিতিতে কীভাবে তারা প্রতিক্রিয়া. উপর ভিত্তি করে, তিনি যে খেলার জন্য কার্ডের একটি খেলা, যেখানে সে আছে, তাদের চিহ্নিত করতে. যে ব্যক্তি পায় সর্বোচ্চ পয়েন্ট মধ্যে সমস্ত চক্রের বিজয়ী হতে হবে এবং সে বিয়ে করতে পারেন যে ব্যক্তির. তিনি একমত এবং শেয়ার একই তার বোনের সাথে‌ তিনি বাজানো শুরু হয় খেলা, কিন্তু আবিষ্কার করেন যে শেষে যদি সে খেলে, একটি অতিরিক্ত অতিরিক্ত বৃত্তাকার ফলাফল পরিবর্তন করা হয়।তিনি রাগ পায় ডাক্তারের সঙ্গে এবং সে ব্যক্তি, যাকে সে ভালবাসে এবং সবচেয়ে বুঝতে পারবেন যে, আমরা পেতে পারে না, প্রত্যেক ভাল পুণ্য একই ব্যক্তি. মানুষ পৃথক যাই হোক না কেন, ভাল জিনিস আমরা ভিতরে পেতে আমাদের দয়িত মানুষ, আমরা এটি দিয়ে খুশি করা। তার বোন বুঝতে পারবেন, এছাড়াও একই, এবং ফিরে আসে তার স্বামী।

কাস্ট
-----

* আনুঘাটকের চরিত্রে শাশ্বত চট্টোপাধ্যায়
* রিক চরিত্রে গৌরব চক্রবর্তী
* ডিজে হিসাবে গৌরব চ্যাটার্জী
* টিটো চরিত্রে ইন্দ্রশীষ রায়
* রিধিমা ঘোষ কমলিকা চরিত্রে।
* কমলিকার বড়ো বোন হিসাবে চূর্ণী গাঙ্গুলি
* লিসার চরিত্রে এলিনা কাজান
* লাদেনের চরিত্রে তানাজি দাশগুপ্ত।
* ফরাসি লোক হিসাবে সুপার গেস্টস্টার থমাস পেন্টেকুউটিউ।

তথ্যসূত্র
---------

1. ↑  "Rang Milanti premiere"। Telegraph India। ৭ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০১২।

বহিসংযোগ
--------

* ইন্টারনেট মুভি ডেটাবেজে *রঙ মিলান্তি*  (ইংরেজি)
ফতুল্লাহ শিরাজী আকবরকে উপস্থাপনা করছেন মুঘল চিত্রকলা সভায়

**সৈয়দ মীর ফতহুল্লাহ শিরাজী** (ফার্সি: سید میر فتح الله شیرازی‎‎; মৃত্যু ১৫৮৮–৮৯) ছিলেন একজন পারসিক সুফি বহুবিদ্যাবিশারদ ও উদ্ভাবক যিনি ধর্মতত্ত্ব, সাহিত্য, ব্যাকরণ, দর্শন, চিকিৎসা বিজ্ঞান, গণিত, জ্যোতির্বিদ্যা, জ্যোতিষশাস্ত্র, বলবিজ্ঞানসহ বহু বিষয়ে বিশেষজ্ঞ ছিলেন। শিরাজী মোগল সম্রাট আকবরের একজন ঘনিষ্ঠ আস্থাভাজন ছিলেন এবং তার রাজদরবারে বেশ কয়েকটি গুরুত্বপূর্ণ প্রশাসনিক পদে অধিষ্ঠিত ছিলেন। তাকে ‘আমীনুল মুল্ক’, ‘আসাফ উদ্দৌলা’, ‘রোস্তম সানী’ ইত্যাদি উপাধিতে ভূষিত করা হয়েছিল।

বঙ্গাব্দ
--------

বঙ্গাব্দের বিকাশ এবং উন্নয়নে আমির ফতুল্লাহ শিরাজীর অনেক অবদান রয়েছে। মোগল সম্রাট আকবরের সময়ে প্রচলিত হিজরী চান্দ্র পঞ্জিকাকে সৌর পঞ্জিকায় রূপান্তরিত করার সিদ্ধান্ত নেয়া হয়। সম্রাট আকবর ইরান থেকে আগত বিশিষ্ট বিজ্ঞানী ও জ্যোতির্বিদ "আমির ফতুল্লাহ শিরাজী"কে হিজরী চান্দ্র বর্ষপঞ্জীকে সৌর বর্ষপঞ্জীতে রূপান্তরিত করার দায়িত্ব প্রদান করেন। ফতুল্লাহ শিরাজীর সুপারিশে পারস্যে প্রচলিত সৌর বর্ষপঞ্জীর অনুকরণে ৯৯২ হিজরী মোতাবেক ১৫৮৪ খ্রিষ্টাব্দে সম্রাট আকবর হিজরী সৌর বর্ষপঞ্জীর প্রচলন করেন। তবে তিনি ঊনত্রিশ বছর পূর্বে তার সিংহাসন আরোহণের বছর থেকে এ পঞ্জিকা প্রচলনের নির্দেশ দেন। এজন্য ৯৬৩ হিজরী সাল থেকে বঙ্গাব্দ গণনা শুরু হয়। ৯৬৩ হিজরী সালের মুহররম মাস ছিল বাংলা বৈশাখ মাস, এজন্য বৈশাখ মাসকেই বঙ্গাব্দ বা বাংলা বর্ষপঞ্জির প্রথম মাস এবং ১লা বৈশাখকে নববর্ষ ধরা হয়।

তথ্যসূত্র
---------

1. 1 2 3 4 5 6  Alvi, M.A.; Rahman, Abdur (১৯৬৮)। *Fathullah Shirazi: A Sixteenth Century Indian Scientist* (ইংরেজি ভাষায়)। New Delhi: National Institute of Sciences of India। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  Bhakkari, Shaikh Farid। *The Dhakhīratul Khawanīn*। পৃষ্ঠা 142। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Sharif Husain Qasemi (1999), "Mīr Sayyed Fatḥ-Allāh Šīrāzī", *Encyclopædia Iranica*.
4. ↑  "আকবরের দরবারের আমির ফতেউল্লাহ শিরাজী আর নারায়ণগঞ্জের ফতুল্লার ফতেউল্লাহ এক ব্যক্তি নন - আমার দেশ"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০১৪।
5. ↑  "বৈশাখ : গ্রাম বাংলার সাংস্কৃতিক আশ্রয়, বাংলা নিউজ ২৪ ডট কম"। ১২ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০১৪।
6. ↑  পহেলা বৈশাখ: ইতিহাস ও বিধি-বিধান
***সি/ও স্যার*** চলচ্চিত্রটি পরিচালনা করেছেন কৌশিক গাঙ্গুলি। এই ছবিতে অভিনয় করেছেন সব্যসাচী চক্রবর্তী, শাশ্বত চট্টোপাধ্যায়, ইন্দ্রনীল সেনগুপ্ত, রাইমা সেন ও সুদীপ্তা চক্রবর্তী। পরিচালক কৌশিক গাঙ্গুলি তার এই ছবিটি ঋতুপর্ণ ঘোষকে উৎসর্গ করেছেন।

কাহিনী
------

দার্জিলিঙের কোনো একটা স্কুলের শিক্ষক জয়ব্রত রায় (শাশ্বত চট্টোপাধ্যায়)। কোনো এক সময় তিনি তার চোখের দৃষ্টি হারিয়ে ফেলেন। আর তখন তার চলার সাথী হয় তার শ্রবন শক্তি। আর এই সময় তার একমাত্র বেঁচে থাকার অবলম্বন নিজের স্কুলটি নিয়েও সঙ্কটের মুখোমুখি হতে হয়। এতো কিছু সত্ত্বেও যেন হার মানতে নারাজ জয়ব্রত। তারপরে জয়ব্রত ওনার সলিসিটার বন্ধু রণবীর মুখোপাধ্যায় (ইন্দ্রনীল সেনগুপ্ত)কে যোগাযোগ করে ও তার বাড়িকে যেনতেনভাবে রক্ষা করার আর্জি জানায়। রণবীর মুখোপাধ্যায় তৎক্ষণাৎ আসতে না পেরে দায়িত্ব সামলানোর কাজে তার সহকারী সুস্মিতা গুপ্তকে (রাইমা সেন)কে পাঠিয়ে দিলো। তার কিছু দিনের মধ্যেই জয়ব্রতর সহকর্মী মেঘনা হেডমাস্টারের নির্দেশে জয়ব্রতকে এড়াতে শুরু করেন। মিস্টার ঘোষের উন্নয়ন পরিকল্পনায় তখন রীতিমতো মরিয়া হেডমাস্টার। ফলে, গোটা স্কুল কর্তৃপক্ষ, উন্নয়ন ব্যবসায়ীরা এবং স্থানীয় স্বার্থচক্র এক দিকে, অন্য দিকে একা, অন্ধ ও অনড় জয়ব্রত।

অভিনয়
------

* সব্যসাচী চক্রবর্তী
* শাশ্বত চট্টোপাধ্যায়
* ইন্দ্রনীল সেনগুপ্ত
* রাইমা সেন
* সুদীপ্তা চক্রবর্তী

তথ্যসূত্র
---------

1. ↑  "জীবন ঘনিষ্ঠ কাহিনী নিয়ে "c/o স্যার""। ৯ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ০৮ জুলাই ২০১৩।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  "অপূর্ব বিনোদন C/O স্যার"। সংগ্রহের তারিখ ১০ জুলাই ২০১৩।

বহিঃসংযোগ
---------

* টুইটারে সি/ও স্যার

| * দে
* স
কৌশিক গঙ্গোপাধ্যায় পরিচালিত চলচ্চিত্র |
| --- |
| চলচ্চিত্র | 
* *ওয়ারিশ* (২০০৪)
* *শূন্য এ বুকে* (২০০৫)
* *এক মুঠো ছবি* (২০০৫)
* *ব্রেক ফেল* (২০০৯)
* *জ্যাকপট* (২০০৯)
* *আরেকটি প্রেমের গল্প* (২০১০)
* *রঙ মিলান্তি* (২০১১)
* *ল্যাপটপ* (২০১২)
* *শব্দ* (২০১২)
* *c/o স্যার* (২০১৩)
* "অপুর পাঁচালী ২০১৩
* *খাদ* (২০১৪)
* *ছোটদের ছবি* (২০১৫)
* "বাস্তশাপ" (২০১৬)
* "ধুমকেতু"(২০১৬)
* "সিনেমাওয়ালা"(২০১৬)
* "বিসর্জন ২০১৭
* "ছায়া ও ছবি ২০১৭
* "কিশোর কুমার জুনিয়র ২০১৮
* "দৃষ্টিকোণ" (২০১৮)
* "নগরকীর্তন ২০১৯
* " বিজয়া ২০১৯
* "জ্যেষ্ঠপুত্র ২০১৯
* "লক্ষ্মীছেলে ২০২২

 |
| টেলিফিল্ম | 
* *বান্ধবী*

 |
**কালনেমী** হল একজন হিন্দু পৌরাণিক অসুর। তিনি হিরণ্যাক্ষের পুত্র এবং অন্ধকের ভাই। হিরণ্যাক্ষের পুত্র হিসাবে তাঁর জন্মের সময়, তিনি বিষ্ণু কর্তৃক নিহত হন এবং তাঁর ভাই শিব কর্তৃক নিহত হন। তার পরবর্তী পুনর্জন্মে, সে মথুরার রাজা উগ্রসেনের পুত্র কংস হিসাবে জন্মগ্রহণ করেছিলেন।
তাঁর বোন ছিলেন দেবকী এবং দেবকীর পুত্র কৃষ্ণ ছিলেন বিষ্ণুর অবতার। এই জন্মেই কৃষ্ণ শেষ পর্যন্ত কংসকে হত্যা করেছিলেন।

মহাকাব্য রামায়ণে কালনেমী ছিলেন মারীচ এর পুত্র এবং রাবণের মন্ত্রী যাকে হনুমানকে হত্যা করার দায়িত্ব দেওয়া হয়েছিল। জলন্ধরার সহধর্মিণী বৃন্দা ছিলেন কালনেমীর মেয়ে।
অসুর কালনেমী অন্ধকারের সময়কে প্রতিনিধিত্ব করে যা "দিন যত রাতের দিকে যায় এবং দ্বাপর যুগ কলি যুগের দিকে চলে যায় ততই বৃদ্ধি পায়।"

তথ্যসূত্র
---------

1. ↑  Williams 2008, পৃ. 185।
2. ↑  Kennedy 1831, পৃ. 441।
3. ↑  Williams 2008, পৃ. 172, 178।
4. ↑  Hudson 2008, পৃ. 282।

উৎস
---

* Hudson, D Dennis (২০০৮)। *The Body of God: An Emperor's Palace for Krishna in Eighth-Century Kanchipuram*। Oxford University Press। আইএসবিএন 978-0-19-970902-1।
* Kennedy, Vans (১৮৩১)। *Researches Into the Nature and Affinity of Ancient and Hindu Mythology*। Longmans, Rees, Orme, Brown, and Green। পৃষ্ঠা 362।
* Williams, George M. (২০০৮)। *Handbook of Hindu Mythology*। OUP USA। আইএসবিএন 978-0-19-533261-2।
**লাউদোহা** (ইংরেজি: Laudoha) ভারতের পশ্চিমবঙ্গ রাজ্যের পশ্চিম বর্ধমান জেলার ফরিদপুর-দূর্গাপুর উন্নয়ন ব্লকের একটি গ্রাম। এই গ্রামটি দুর্গাপুর মহকুমার অন্তর্গত।

জনসংখ্যার উপাত্ত
----------------

ভারতের ২০১১ সালের আদমশুমারি অনুসারে লাউদোহা গ্রামের জনসংখ্যা হল ২৩৯৯ জন। এর মধ্যে পুরুষ ১২৩২ জন (৫১%) এবং নারী ১১৬৭ জন (৪৯%)। এই গ্রামের জনসংখ্যার ২৫৭ জন হল ৬ বছর বা তার কম বয়সী। লাউদোহা গ্রামে সাক্ষর মানুষের সংখ্যা হল ১,৬৬০ জন (৬বছরের উর্ধ্বে ৭৭.৫০%)।

শিক্ষা প্রতিষ্ঠান
-----------------

লাউদোহার কে.টি.বি. ইনস্টিটিউশন একটি বাংলা মাধ্যম বিদ্যালয়। এটিকে ১৯৬৩ সালে প্রতিষ্ঠা করা হয় I বিদ্যালয়টিতে পঞ্চম শ্রেণি থেকে দ্বাদশ শ্রেণি পর্যন্ত পঠনপাঠনের সুবিধা রয়েছে। এই বিদ্যলয়টিতে ১২ টি কম্পিউটার, ২০০০ বই সমেত একটি গ্রন্থাগার এবং একটি খেলার মাঠ রয়েছে।

কালীপুর উচ্চ বিদ্যালয়, ১৯০৭ সালে প্রতিষ্ঠিত একটি বাংলা-মধ্যম বিদ্যালয়। বিদ্যালয়টিতে পঞ্চম শ্রেণি থেকে দশম শ্রেণি পর্যন্ত পঠনপাঠনের সুবিধা রয়েছে।

স্বাস্থ্যসেবা
-------------

লাউদোহায় ৩০ টি শয্যা বিশিষ্ট লাউদোহা গ্রামীণ হাসপাতালটি ফরিদপুর-দুর্গাপুর সিডি ব্লকের অন্যতম প্রধান সরকারী চিকিৎসা কেন্দ্র। ইছাপুরের অন্তর্গত লোয়াপুরে ছয় শয্যা বিশিষ্ট একটি প্রাথমিক স্বাস্থ্যকেন্দ্র রয়েছে। ধবনীর অন্তর্গত কাঁটাবেড়িয়াতে ১০ টি শয্যা বিশিষ্ট আরও একটি প্রাথমিক স্বাস্থ্যকেন্দ্র রয়েছে।

তথ্যসূত্র
---------

1. ↑  "2011 Census – Primary Census Abstract Data Tables"। *West Bengal – District-wise*। Registrar General and Census Commissioner, India। সংগ্রহের তারিখ ২২ ফেব্রুয়ারি ২০১৭।
2. ↑  "Laudoha K.T.B. Institution"। Schools.org। সংগ্রহের তারিখ ১২ জুন ২০২০।
3. ↑  "Kalipur High School"। Schools.org। সংগ্রহের তারিখ ১২ জুন ২০২০।
4. ↑  "Health & Family Welfare Department" (পিডিএফ)। *Health Statistics – Rural Hospitals*। Government of West Bengal। ৮ অক্টোবর ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মে ২০২০।
5. ↑  "Health & Family Welfare Department" (পিডিএফ)। *Health Statistics – Primary Health Centres*। Government of West Bengal। ২১ এপ্রিল ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মে ২০২০।
**আফশান আনজুম** (উর্দু: افشاں انجم ; হিন্দি: अफ़शां अंजुम) হলেন একজন ভারতীয় টেলিভিশন সাংবাদিক এবং উপস্থাপক। তিনি এনডিটিভি ইন্ডিয়ায় একজন বরিষ্ঠ সংবাদ সম্পাদক হিসেবে কাজ করে থাকেন। আফশান আইসিসি ক্রিকেট বিশ্বকাপ প্রতিযোগিতার সংবাদ প্রদানের জন্য অধিক পরিচিত। তিনি এনডিটিভি ইন্ডিয়ার প্রতিদিনের খেলাধুলামূলক অনুষ্ঠান *খেল ইন্ডিয়া* এবং *গুগলি*র আয়োজন করে থাকেন। তিনি জনপ্রিয় শ্রোতাভিত্তিক চ্যাট শো *কিসসা ক্রিকেট কা* উপস্থাপনার দায়িত্ব পালন করেন। তিনি এপর্যন্ত ৫ বার পাঁচবার মর্যাদাপূর্ণ এনটি পুরস্কার জয়লাভ করেছেন।

ব্যক্তিগত জীবন
--------------

আফশান ভারতের নতুন দিল্লিতে জন্মগ্রহণ করেছেন। তাঁর বাবা অ্যাভেরিয়া ইন্ডিয়া লিমিটেডের একজন কর্মকর্তা ছিলেন। তাঁর দুইজন বড় ভাই রয়েছেন, তা৬দের মধ্যে একজন আন্তর্জাতিক জেনেটিক ইঞ্জিনিয়ারিং অ্যান্ড বায়োটেকনোলজি কেন্দ্রের বিজ্ঞানী এবং অন্যজন তাঁর নিজের ব্যবসা পরিচালনা করেন। তিনি দানিশ আজিজের সাথে বিবাহ বন্ধনে আবদ্ধ হয়েছেন, যিনি একজন ডেভলপমেন্ট প্রফেশনাল এবং একটি পরামর্শ সংস্থা পরিচালনা করেন। তিনি বর্তমানে নতুন দিল্লিতে বসবাস করেন।

পেশা
----

আফশান দিল্লি বিশ্ববিদ্যালয় থেকে সাংবাদিকতা বিভাগে স্নাতক ডিগ্রি অর্জন করেছেন এবং ২০০৬ সালে যুক্তরাজ্যের ওয়েল্‌সে অবস্থিত কার্ডিফ বিশ্ববিদ্যালয়ের থমসন ফাউন্ডেশনের মাধ্যমে প্রদানকৃত সম্প্রচার সাংবাদিকতায় ভারতের তরুণ সাংবাদিকদ্রে জন্য ব্রিটিশ চেভেনিং স্কলারশিপের জন্য নির্বাচিত হয়েছিলেন। তিনি ভারতীয় জনপ্রিয় টেলিভিশন চ্যানেল আজ তকে একজন রিপোর্টার হিসেবে কাজ করার মাধ্যমে তাঁর কর্মজীবন শুরু করেছিলেন। পরবর্তীতে ২০০৩ সালে, তিনি এনডিটিভি ইন্ডিয়ায় যোগ দিয়েছিলেন। তার পর থেকে তিনি সেখানে একজন বরিষ্ঠ সংবাদ সম্পাদক এবং ক্রীড়া প্রতিবেদক হিসেবে কাজ করছেন। তিনি প্রাক্তন ভারতীয় ক্রিকেটার নবজ্যোত সিং সিধুর সাথে তাঁর ক্রীড়া অনুষ্ঠান *কিসা ক্রিকেট কা* য়ের মধ্য দিয়ে জনপ্রিয়তা অর্জন করেছিলেন।

আফশান ভারতের হিন্দি ক্রীড়া সাংবাদিকদের মধ্যে অন্যতম। তিনি ভারতের ক্রীড়া ইতিহাসে বেশ কিছু চমকপ্রদ ঘটনা উপস্থাপনা করেছেন; যার মধ্যে ২০০৪ সালে ভারতের ঐতিহাসিক পাকিস্তান সফর এবং ২০০৭ ক্রিকেট বিশ্বকাপ, ২০১১ ক্রিকেট বিশ্বকাপ এবং ২০১৫ ক্রিকেট বিশ্বকাপ অন্যতম।

পুরস্কার এবং সম্মাননা
---------------------

আনজুম ২০০৭ থেকে ২০১৪ সালের মধ্যে পাঁচ বার "সেরা হিন্দি ক্রীড়া উপস্থাপক" বিভাগে এনটি পুরস্কার লাভ করেছেন। তিনি মাধব জ্যোতি অলঙ্কারের মতো আরও বেশ কয়েকটি মর্যাদাপূর্ণ পুরস্কারও লাভ করেছেন। তিনি ক্রিকেটার মহেন্দ্র সিং ধোনির সঙ্গে *জয় জওয়ান* নামে একটি অনুষ্ঠান উপস্থাপনা করেছিলেন, যেটি 'সেরা টেলিভিশন অনুষ্ঠান' বিভাগে আইটিএ পুরস্কার জয়লাভ করেছিল।

তথ্যসূত্র
---------

1. ↑  "Afshan anjum"। *ndtv.com*।
2. ↑  "NDTV India Blog"।
3. ↑  "NT Awards 2008"। ১৪ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২০।
4. ↑  "NT Awards 2010"। ১৬ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২০।
5. ↑  "NT Awards 2013"। ১৪ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২০।
6. ↑  "NT Awards 2014"। ১২ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২০।
7. ↑  "Best of Jai Jawan: MS Dhoni plays cricket with Air Force personnel"।
8. ↑  "Indian Television Academy Awards"।
ইংল্যান্ডের বাথ বিশ্ববিদ্যালয়ের ইনডোর টেনিস কোর্ট
**টেনিস কোর্ট** হলো সেই স্থান যেখানে টেনিস খেলা খেলা হয়। এটি একটি দৃঢ় আয়তক্ষেত্রাকার পৃষ্ঠ যার কেন্দ্রে একটি নিচু জাল থাকে। একটি টেনিস কোর্টকে একক এবং দ্বৈত উভয় ধরনের ম্যাচ খেলতে ব্যবহার করা যায়। টেনিস কোর্ট তৈরি করতে বিভিন্ন ধরনের পৃষ্ঠ ব্যবহার করা যায়। প্রত্যেকটি পৃষ্ঠের নিজস্ব বৈশিষ্ট্য রয়েছে যা খেলার শৈলীকে প্রভাবিত করে। টেনিস এমন একটি খেলা যেখানে একটি র‍্যাকেট দ্বারা একজন খেলোয়াড় একটি টেনিস বলকে আঘাত করে এবং সেটি কোর্টের মাঝখানের জাল পার হয়ে অন্যজনের কাছে গেলে সে আবার র‍্যাকেট দিয়ে বলটি ফেরত পাঠায়। প্রতি দলে একজন করে বা দু’জন করে টেনিস খেলায় অংশ নেয়া যায়।

১৯শ শতকের শেষের দিকে ইংল্যান্ডের বার্মিংহামে সর্বপ্রথম টেনিস খেলার প্রচলন হয়। এই খেলা একটি আয়তকার কোর্টে খেলা হয় যার দৈর্ঘ্য থাকে ৭৮ ফিট ও প্রস্থ ২৭ ফিট। তবে টেনিস কোর্টের প্রকৃতি বিভিন্ন রকম হয়ে থাকে। মূলত টেনিস কোর্ট ৪ ধরনের হয়। ক্লে কোর্ট, গ্রাস কোর্ট, হার্ড কোর্ট এবং কার্পেট কোর্ট।

বর্ণনা
------

টেনিস কোর্টের মাপ
**ক্লে কোর্ট**

মূল নিবন্ধ: ক্লে কোর্ট
ফ্রেঞ্চ ওপেন ক্লে কোর্টে খেলা হয়।
ক্লে কোর্ট বা কাদা কোর্ট তৈরি করা হয় নরম শিলা, পাথর আর ইটের গুঁড়া দিয়ে। গ্র্যান্ডস্লামগুলোর মধ্যে একমাত্র ফ্রেঞ্চ ওপেনে খেলা হয় ক্লে কোর্টে। এই ধরনের কোর্টে বল মাটিতে পড়ে গতি কমে যায় এবং বল লাফায় বেশি। ফলে যেসব খেলোয়াড় সার্ভ-নির্ভর তাদের জন্য এই কোর্ট অসুবিধাজনক। ক্লে কোর্ট তৈরি করতে খরচ কম হলেও রক্ষণাবেক্ষণ করা ব্যয়বহুল। ইউরোপ এবং ল্যাটিন আমেরিকায় ক্লে কোর্ট বেশি দেখা যায়।

**গ্রাস কোর্ট**

উইম্বলডনে গ্রাস কোর্ট রক্ষণাবেক্ষণ।
গ্রাস কোর্ট বা ঘাসের কোর্টে শক্ত মাটির উপর গজানো ঘাসের উপরে খেলা হয়। এই কোর্ট তুলনামূলক দ্রুত। যে সার্ভ করে সে কিছুটা সুবিধা পায়। তবে ঘাসের আকার, ছাঁটাই এগুলোর ওপরও অনেক কিছু নির্ভর করে। আগে গ্রাস কোর্ট প্রচুর দেখা গেলেও অত্যধিক খরচের কারণে এখন খুব কমই দেখা যায়। গ্র্যান্ডস্লামের মধ্যে কেবল উইম্বলডন টেনিস এখনো পর্যন্ত ঘাসের কোর্টে খেলা হয়।

**হার্ড কোর্ট**

মূল নিবন্ধ: হার্ডকোর্ট
টেনিস হার্ডকোর্ট, কার্টিস পার্ক, স্যালাইন, মিশিগান।
হার্ড কোর্ট সাধারণত শক্ত সিমেন্টের তৈরি হয়ে থাকে। মাখে মধ্যে এর উপর পাতলা এক্রেলিকের প্রলেপও দেয়া হয়। এই ধরনের কোর্টে বল নিয়মিত বাউন্স করে এবং গতিও দ্রুত হয় যদিও গ্রাস কোর্টের মত দ্রুত নয়। ইউএস ওপেন এবং অস্ট্রেলিয়ান ওপেন টেনিস হার্ড কোর্টে খেলা হয়।

**কার্পেট কোর্ট**

সাইপ্রাসেরনিকোসিয়ায় একটি কৃত্রিম টার্ফ টেনিস কোর্ট।
কার্পেট কোর্ট হচ্ছে এক ধরনের অস্থায়ী কোর্ট যা রাবারের তৈরি হয়ে থাকে। ইনডোর খেলাগুলোতে সাময়িকভাবে এই কোর্ট ব্যবহার করা হয়। এই কোর্ট দ্রুত তবে বাউন্স হয় কম। বর্তমানে বড় কোন টুর্নামেন্টে কার্পেট কোর্ট ব্যবহার করা হয় না। এর আগে প্যারিস মাস্টার্স, ক্রেমলিন কাপ ইত্যাদি কার্পেট কোর্টে খেলা হতো।

তথ্যসূত্র
---------

1. ↑  "ITF Rules of Tennis"। ITF।
2. ↑  Rules of tennis  ওয়েব্যাক মেশিনে আর্কাইভকৃত ৬ ডিসেম্বর ২০০৮ তারিখে
3. ↑  "ITF Play and Stay"। ১৮ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০২০।
**বিশ্ব শিল্পকলা দিবস** হল সৃজনশীল শিল্পকর্ম এবং চারুকলার উপর একটি আন্তর্জাতিক উদযাপন যা প্রতি বছর ১৫ ই এপ্রিল বিশ্বজুড়ে পালিত হয়। এটি  বিশ্বব্যাপী সৃজনশীল শিল্পকর্মের ক্রিয়াকলাপের সচেতনতা প্রচারের জন্য *ইন্টারন্যাশনাল অ্যাসোসিয়েশন অফ আর্ট* (IAA) দ্বারা ঘোষিত হয়েছিল।

প্রতিষ্ঠা
---------

মেক্সিকোর গুয়াদালাজারা শহরে ২০১২ খ্রিস্টাব্দে প্রথম 'ইন্টারন্যাশনাল অ্যাসোসিয়েশন অফ আর্ট'-এর ১৭ তম সাধারণ অধিবেশনে ১৫ ই এপ্রিল তারিখটিকে *বিশ্ব শিল্পকলা দিবস* হিসাবে ঘোষণা করার জন্য একটি প্রস্তাব উত্থাপিত করা হয়। প্রস্তাবনাটি আসে তুর্কির শিল্পী বেদরি বায়কাম-এর কাছ থেকে। মেক্সিকোর মারিয়া বুরিলো ভেলাসকো, ফ্রান্সের অ্যান পাউর্নি, চীনের লিউ দাওয়েই, সাইপ্রাসের ক্রিস্টোস সিমেওনাইডস, সুইডেনের অ্যান্ডারস লিডেন, জাপানের কান ইরি, স্লোভাকিয়ার পাভেল ক্রাল, মরিশাসের দেব চোরামুন এবং নরওয়ের হিলডে রোগনস্কোগ প্রমুখেরা সম্মতি পোষণ করেন এবং সাধারণ পরিষদে সর্বসম্মতিক্রমে প্রস্তাবটি গৃহীত হয়। 

প্রসঙ্গত উল্লেখ্য এই যে,  ইতালীয়  রেনেসাঁসের কালজয়ী চিত্রশিল্পী  লিওনার্দো দ্য ভিঞ্চির জন্মদিন হল ১৫ এপ্রিল। মহান এই শিল্পী বিশ্বশান্তি , মতপ্রকাশের স্বাধীনতা , সহনশীলতা , ভ্রাতৃত্ব এবং বহুসংস্কৃতির পাশাপাশি অন্যান্য ক্ষেত্রে শিল্পের গুরুত্বের অবদানে দৃষ্টান্ত রেখে গেছেন। তাকে যথোপযুক্ত সম্মান জানাতেই ১৫ ই এপ্রিল তারিখটি বেছে নেওয়া হয়েছিল। 

২০১৯ খ্রিস্টাব্দে ইউনেস্কোর ৪০ তম অধিবেশনে শৈল্পিক সৃষ্টি এবং সমাজের মধ্যে সংযোগগুলিকে শক্তিশালী করতে , শৈল্পিক অভিব্যক্তির বৈচিত্র্য সম্পর্কে বৃহত্তর সচেতনতাকে উৎসাহিত করতে এবং শাশ্বত তথা চিরন্তন উন্নয়নে শিল্পীদের অবদান তুলে ধরার উদ্দেশ্যে প্রতি বছর ১৫ এপ্রিল *বিশ্ব শিল্পকলা দিবস* উদযাপনের কথা বলা হয়।

অতীত উদযাপন
-----------

  

২০১২ খ্রিস্টাব্দের ১৫ এপ্রিল প্রথম বিশ্ব শিল্পকলা দিবস হিসাবে পালিত হয়। 'ইন্টারন্যাশনাল অ্যাসোসিয়েশন অফ আর্ট' (IAA)-এর জাতীয় কমিটি এবং ফ্রান্স, সুইডেন, স্লোভাকিয়া, দক্ষিণ আফ্রিকা, সাইপ্রাস এবং ভেনিজুয়েলা সহ বিভিন্ন দেশের ১৫০ জন শিল্পীর নানা ইভেন্টে উদযাপিত হয়।

তথ্যসূত্র
---------

1. 1 2  "Why World Art Day?"। International Association of Art। ডিসেম্বর ২৫, ২০১৩ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১০, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Gerry La Roux (এপ্রিল ৭, ২০১৩)। "Celebrating art and creativity on World Art Day"। New Zealand: Science Lens। সংগ্রহের তারিখ ফেব্রুয়ারি ১০, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  "World Art Day to be celebrated April 15"। *Hürriyet Daily News*। Istanbul। এপ্রিল ১১, ২০১২। সংগ্রহের তারিখ ফেব্রুয়ারি ১০, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2 3  "Día Mundial del Arte se celebra este sábado en Caracas"। Caracas: El Universal। এপ্রিল ১২, ২০১২। সংগ্রহের তারিখ ফেব্রুয়ারি ১০, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "World Art Day" (ইংরাজী ভাষায়)। সংগ্রহের তারিখ ২০২৩-০৪-১৫। উদ্ধৃতি শৈলী রক্ষণাবেক্ষণ: অচেনা ভাষা (link)
**উস্তাদ গোলাম সাদিক খান** (২২ আগস্ট ১৯৩৯ - ১৫ মে ২০১৬) ছিলেন  রামপুর-সহসওয়ান ঘরানার হিন্দুস্তানি শাস্ত্রীয় সংগীতের কণ্ঠশিল্পী।

সাঙ্গীতিক জীবন
--------------

গোলাম সাদিক খান নয় বৎসর বয়সে ভারতীয় সঙ্গীতের সারঙ্গী বাদক পিতা উস্তাদ গোলাম জাফর খানের কাছে সঙ্গীতে দীক্ষিত হন। পরবর্তীতে, তিনি শিল্পকলায় পদ্মভূষণ পুরস্কার বিজয়ী   উস্তাদ মুস্তাক হুসেইন খানের কাছে  রামপুর-সহসওয়ান ঘরানার শাস্ত্রীয় সঙ্গীতে তালিম নেন।  

তিনি ঠুমরি, দাদরা, ভজনসহ  খেয়াল গায়কিতে পারদর্শিতা অর্জন করেন।  যুক্তরাজ্য, অস্ট্রেলিয়া, সৌদি আরব, ওমান, মরিশাস, সিঙ্গাপুর, হংকং, ইন্দোনেশিয়া, থাইল্যান্ড, চীন, আফগানিস্তান-সহ দেশ-বিদেশের নানা স্থানে সঙ্গীত পরিবেশন করেছেন। তিনি অল ইন্ডিয়া রেডিও এবং দূরদর্শনের  শীর্ষস্থানীয় শিল্পী ছিলেন।

সঙ্গীত জীবনে বহু ছাত্রদের তিনি প্রশিক্ষণ দিয়েছেন। বলিউডের নেপথ্য সঙ্গীতশিল্পী  জসপিন্দর নরুলা, তার পুত্র, খেয়াল ও গজল শিল্পী উস্তাদ গুলাম আব্বাস খান  তাদের অন্যতম। এছাড়াও তার পৌত্র গোলাম হাসান খানও তার প্রশিক্ষণে  হিন্দুস্তানি শাস্ত্রীয় সংগীতের একজন কণ্ঠশিল্পী হন।  গোলাম সাদিক খান দিল্লি বিশ্ববিদ্যালয়ের সঙ্গীত অনুষদে বরিষ্ঠ প্রভাষক হিসাবে অধ্যাপনা করেছেন। প্রসঙ্গত,  গোলাম সাদিক খান ছিলেন মুস্তাক হুসেইন খানের জামাতা।

২০০৫ খ্রিস্টাব্দে শাস্ত্রীয় সঙ্গীতে অবদানের জন্য   গোলাম সাদিক খান দেশের চতুর্থ সর্বোচ্চ বেসামরিক পুরস্কার পদ্মশ্রী পান।

মৃত্যু
------

উস্তাদ গোলাম সাদিক খান ২০১৬ খ্রিস্টাব্দের ১৫ (রবিবার) ৭৬ বৎসর বয়সে নিউ দিল্লিতে প্রয়াত হন।

তথ্যসূত্র
---------

1. ↑  Rajan , Ajana (২০০৫-০৯-১৯)। "A vocal celebration"। *The Hindu*। ২০১২-১০-২৩ তারিখে মূল থেকে আর্কাইভ করা। সংগ্রহের তারিখ ২০০৮-১১-০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "The Buzz in Big Cities"। *The Calcutta Telegraph*। ২০০৮-০৩-১৭। ২৬ মে ২০১১ তারিখে মূল থেকে আর্কাইভ করা। সংগ্রহের তারিখ ২০০৮-১১-০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Padma Awards"। Ministry of Communications and Information Technology (India)। ২০১২-০২-২৯ তারিখে মূল থেকে আর্কাইভ করা। সংগ্রহের তারিখ ২০০৯-০৬-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Obituaries"। *milligazette.com*। সংগ্রহের তারিখ ২৫ জুলাই ২০১৬।
**লিচ্ছবি** ( মাগধী প্রাকৃত : 𑀮𑀺𑀘𑁆𑀙𑀯𑀺;) হলো উত্তর-পূর্ব ভারতীয় উপমহাদেশের একটি প্রাচীন ইন্দো-আর্য উপজাতি যাদের অস্তিত্ব লৌহ যুগ থেকে শাস্ত্রীয় যুগ পর্যন্ত ছিল বলে জানা যায়। লিচ্ছবি জনগনদের লিচ্ছবিক হিসাবেও অভিহিত করা হত। তাদের বাসভূ্মি বর্তমানে **লিচ্ছবি প্রজাতন্ত্র** নামে পরিচিত, যা বৃহত্তর ভাজ্জিকা দলগোষ্ঠীর নেতৃস্থানীয় রাজ্য ছিল।

অবস্থান
-------

লিচ্ছাবিকরা বৃজি জনপদের দক্ষিণ-পশ্চিম অংশে বাস করত বলে মনে করা হয়। এই অঞ্চলের সীমানা উত্তরে হিমালয় পর্বতমালা এবং পূর্ব, দক্ষিণ এবং পশ্চিমে মহানদী, গঙ্গা এবং সাদানিরা নদী দ্বারা সুরক্ষিত ছিল। সাদানিরা নদী ছিল লিচ্ছাবিকদের পশ্চিম সীমানা এবং গঙ্গা নদী ছিল দক্ষিণে মগধ রাজ্যের সাথে তাদের সীমানা। লিচ্ছাবিকদের রাজধানী বৈশালী নগরে অবস্থিত ছিল। এই নগর লিচ্ছভির নেতৃত্বে বৃজির সদর দপ্তর হিসেবেও পরিচিত ছিল।

 রাজধানী শহর বৈশালীতে একটি অশোকস্তম্ভ সহ আনন্দ স্তূপ।

নাম
---

লিচ্ছবি ( 𑀮𑀺𑀘𑁆𑀙𑀯𑀺 ) উপজাতীয় নামটি লিচ্ছা শব্দের মাগধী প্রাকৃত থেকে উদ্ভূত। এর অর্থ "ভাল্লুক "। ভিন্নমতে লিচ্ছবি, লেচ্ছবি বা লিচ্ছাই এই সকল শব্দই সমার্থক । 

লিচ্ছবি নামের সংস্কৃত রূপটি রুক্সবী বা ঋক্ষবী ( ऋक्षवी​) থেকে এসেছে। ভাল্লুকের সংস্কৃত শব্দ হলো রুক্স বা ঋক্ষ (ऋक्ष), এবং এই শব্দ থেকেই লিচ্ছবি নামটির উৎপত্তি। নামের এই সংস্কৃত রূপটি সাধারণভাবে ব্যবহৃত হত না। সংস্কৃত এবং পালি উভয় শাস্ত্রেই এর পরিবর্তে মাগধী প্রাকৃত নাম লিচ্ছবি বেশি ব্যবহার করা হত। ভাল্লুকের নাম থেকে উদ্ভূত একটি উপজাতীয় নামের এই ব্যবহারের একটি টোটেমিক তাৎপর্য থাকতে পারে।

ইতিহাস
------

### উৎপত্তি

বৃহত্তর মগধ সাংস্কৃতিক অঞ্চলের পূর্ব গাঙ্গেয় সমভূমিতে বসবাসকারী লিচ্ছাবিকরা ছিল একটি ইন্দো-আর্য উপজাতি। তারা মহা-বিদেহ রাজ্যের অঞ্চল জয় করে, এবং অস্থায়ীভাবে মিথিলার বৈদেহ রাজধানী দখল করে, যেখান থেকে তারা মহা-বিদেহ অঞ্চলের সর্বোত্তমভাবে পরিচালনা করত। প্রজাতন্ত্রী লিচ্ছাবিকদের দ্বারা মহা-বিদেহ দখলের পরিণতি এই হয় যে, পরবর্তীকালে অপেক্ষাকৃত শান্তিপূর্ণভাবেই দুর্বল হয়ে পড়া বিদেহ রাজতান্ত্রিক ব্যবস্থাকে উৎখাত করা হয় এবং একটি প্রজাতন্ত্রী ব্যবস্থা স্থাপন করা হয়।

তথ্যসূত্র
---------

1. 1 2 3 4 5  Sharma 1968।
2. ↑  Levman, Bryan G. (২০১৪)। "Cultural Remnants of the Indigenous Peoples in the Buddhist Scriptures": 145–180। ডিওআই:10.1558/bsrv.v30i2.145। সংগ্রহের তারিখ ৪ জুন ২০২২।
3. ↑  Bronkhorst, Johannes (২০০৭)। *Bronkhorst, J. (2007). Greater Magadha, Studies in the culture of Early India, p. 6. Leiden, Boston, MA: Brill.*। আইএসবিএন 9789047419655। ডিওআই:10.1163/ej.9789004157194.i-416।
4. ↑  Singh, Upinder (২০০৮)। *A History of Ancient and Early Medieval India: From the Stone Age to the 12th Century*। Pearson Longman। পৃষ্ঠা 268-289। আইএসবিএন 9788131716779।
বিংশ শতাব্দীর বউ বউ চৌয়াইছা মসজিদ
**বউ চৌয়াইছা মসজিদ** ( আরবি : جامع بوشويشة) স্ফ্যাক্সের মদিনার প্রাচীনতম এবং সবচেয়ে গুরুত্বপূর্ণ মসজিদগুলির মধ্যে একটি।

ব্যুৎপত্তি
----------

ঐতিহাসিক মাহমুদ মেগদিছের মতে, মসজিদটি *চাউয়েচ* (আরবিতে দরজার রক্ষক) এর কাজ থেকে এর নাম পেয়েছেবকারণ এটি মদিনার প্রধান প্রবেশদ্বারের খুব কাছে ছিল: বাব জেবলি ।

অবস্থান
-------

মসজিদের চারপাশে সুক এল হাদ্দাদিন
স্মৃতিস্তম্ভটি মদিনার উত্তরাংশে অবস্থিত। এটি উত্তর থেকে সউক এল হাদ্দাদিন দক্ষিণ থেকে সউক এল গজল এবং পূর্ব থেকে সউক এল সাব্বাঘাইনের মতো সউক দ্বারা বেষ্টিত।  এই স্থানীয়করণের জন্য ধন্যবাদ, মসজিদটি একটি প্রধান অর্থনৈতিক ভূমিকা পালন করেছে, তবে এটি একটি প্রতিরক্ষামূলকও।

ইতিহাস
------

মসজিদের মিনার
মসজিদের প্রবেশপথে শিলালিপি অনুযায়ী, এটি বিখ্যাত এল কোট্টি পরিবারের বংশধর রাজমিস্ত্রি মোহাম্মদ আল কোট্টি দ্বারা নির্মিত হয়েছিল, যা মদিনার বহু পাবলিক ভবন নির্মাণের মাধ্যমে স্থানীয় স্থাপত্যে প্রধান অবদানের জন্য পরিচিত। ১০ শতকের যেমন গ্রেট মসজিদ এবং হাম্মাম এল সোলতানে । 

বার্দো মিলিটারি স্কুলের ছাত্রদের দ্বারা স্থাপিত স্ফ্যাক্সের ধর্মীয় স্মৃতিস্তম্ভের তালিকায় বউ চৌয়াইছা মসজিদ প্রথম ঐতিহাসিক নিদর্শন পাওয়া যায়।  স্মৃতিস্তম্ভটি পরে আবু আব্বাস নুরীর লেখায় তার অ্যাকাউন্ট জার্নালে এবং অবশেষে ১৮৮১ সালে বোমা বিস্ফোরিত স্মৃতিস্তম্ভ সম্পর্কে ফরাসি কর্তৃপক্ষের প্রতিবেদনে উল্লেখ করা হয়েছে

বর্ণনা
------

মসজিদটি দুটি পর্যায়ে নির্মিত হয়েছিল: প্রথমটি ছিল জিরিদ আমলে যেখানে অন্যান্য মসজিদের মতো একটি প্রার্থনা কক্ষ ছিল যেমন কাসবাহ মসজিদ এবং সিদি সাদা সমাধি ; একটি ভিন্ন শৈলীর একটি দ্বিতীয় প্রার্থনা কক্ষ পরে যুক্ত করা হয়, যা ভবনটির ক্ষমতা বৃদ্ধি করে, পাশাপাশি উত্তর-পূর্ব কোণে একটি মিনার। 

বর্তমানে মসজিদটি ২৪ মিটার দীর্ঘ এবং ৭.৫ মিটার চওড়া আয়তক্ষেত্রের আকার ধারণ করেছে। এর প্রামাণিক সম্মুখভাগ ১৭২১ সালে সিদি বেলহাসেন ক্যারে সমাধির সম্মুখভাগের নকশাকে অনুপ্রাণিত করেছিল

তথ্যসূত্র
---------

1. ↑  AbelKafi, Boubaker (১৯৬৬)। *History of Sfax Vol.1*। পৃষ্ঠা 149–150।
2. 1 2 3 4 5  Lotfi AbdelJawed, Faouzi Mahfoudh (২০১৬)। *Corpus of Arab inscriptions of the Islamic monuments of Sfax*। Dar El Amal। পৃষ্ঠা 148–151।
3. ↑  Abdelmoula, Mahmoud (১৯৭৭)। *The military school of Bardo*। Maison arabe du livre। পৃষ্ঠা 61–64।
**অপ্রতুল-তথ্য** আইইউসিএন লাল তালিকায় কোন একটি প্রজাতি বা উপপ্রজাতির একটি সংরক্ষণ অবস্থা। সেসব প্রজাতি ও উপপ্রজাতিকে অপ্রতুল-তথ্য বিভাগের অন্তর্ভুক্ত করা হয় যাদের বর্তমান অবস্থা বা বিলুপ্তির ঝুঁকি সম্পর্কে প্রাপ্ত তথ্যের ভিত্তিতে কোনরকম প্রত্যক্ষ বা পরোক্ষ অনুমান করা সম্ভব হয় না। এ ধরনের জীবদের শারীরতত্ত্ব, জীবনচক্র, স্বভাবচরিত্র ইত্যাদি সম্পর্কে প্রচুর তথ্য এবং বেশ ভাল গবেষণা করা থাকলেও তাদের প্রাচুর্য বা বিস্তৃতি সম্পর্কে কোন সঠিক তথ্য থাকে না। অপ্রতুল-তথ্য বিভাগটি প্রকৃতপক্ষে বিপদগ্রস্ততার কোন সূচক নয়। কোন জীবকে এই বিভাগে অন্তর্ভুক্ত করা এটাই ইঙ্গিত করে যে ওই জীবটি সম্পর্কে আরও গবেষণার প্রয়োজন যাতে করে মূল তালিকায় সেটার অবস্থান নিশ্চিত করা সম্ভব হয়।

অপ্রতুল-তথ্য বিভাগের প্রতীক
অপ্রতুল-তথ্য বিভাগের জীবদের খুব সতর্কতার বাছাই করা হয়। আইইউসিএনের মতে, তালিকায় কোন একটি জীবের সঠিক অবস্থান নির্ণয় করার জন্য বস্তুনিষ্ঠ ও নির্ভরযোগ্য তথ্য না থাকলে তাদের এই শ্রেণীতে ফেলা উচিত। পূর্বে কোন একটি প্রজাতিকে অন্য কোন শ্রেণীতে রাখা হয়েছে, কিন্তু বর্তমানে তাদের অবস্থার পরিবর্তন ঘটেছে; এমন প্রজাতিগুলো সম্পর্কে সঠিক সিদ্ধান্তে আসার পূর্বে তাদের অপ্রতুল-তথ্য বিভাগের অন্তর্ভুক্ত করা হয়।

কয়েকটি অপ্রতুল-তথ্য বিভাগভুক্ত প্রজাতি
---------------------------------------

* সিন্ধুঘোটকসিন্ধুঘোটক
* রিবন সীলরিবন সীল
* নবগ্রীষ্মমণ্ডলীয় ভোঁদরনবগ্রীষ্মমণ্ডলীয় ভোঁদর
* নিরল খেঁকশিয়ালনিরল খেঁকশিয়াল
* নীলপিঠ মাছরাঙানীলপিঠ মাছরাঙা
* পান্না শালিকপান্না শালিক
* জাভার মূষিক-মৃগজাভার মূষিক-মৃগ

তথ্যসূত্র
---------

1. ↑  "শ্রেণী ও মানদণ্ড (সংস্করণ ৩.১), আই ইউ সি এন লাল তালিকা"। ১৯ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৯।
2. ↑  Oldfield, S. Lusty, C. and MacKinven, A. 1998. The World List of Threatened Trees. World Conservation Press, Cambridge.

বহিঃসংযোগ
---------

* আইইউসিএন লাল তালিকাভুক্ত প্রজাতিসমূহের তালিকা।
পাহাড়ের মধ্য দিয়ে পালিয়ে আসা আসিরীয় নারীগণ, ১৯১৫ সাল।
**অ্যাসিরীয় গণহত্যা** দক্ষিণ-পূর্ব আনাতোলিয়া ও পারস্যের আজারবাইজান প্রদেশে অ্যাসিরীয়/সিরিয়াক খ্রিস্টানদের গণহত্যা ও নির্বাসনের ঘটনা ছিল, যা প্রথম বিশ্বযুদ্ধের সময় অটোমান সৈন্য, অনিয়মিত ও কিছু কুর্দি উপজাতি দ্বারা সংঘটিত হয়েছিল।

অ্যাসিরীয়রা পারস্পরিক বিরোধী গির্জায় বিভক্ত ছিল, যার মধ্যে সিরিয়াক অর্থোডক্স চার্চ, চার্চ অব দ্য ইস্ট ও ক্যাল্ডিয়ান ক্যাথলিক চার্চ অন্তর্ভুক্ত ছিল। প্রথম বিশ্বযুদ্ধের আগে, তারা অটোমান সাম্রাজ্যের পার্বত্য ও প্রত্যন্ত অঞ্চলে বসতি স্থাপন করেছিল, যার মধ্যে কিছু কার্যকরভাবে রাষ্ট্রহীন ছিল এবং কুর্দি উপজাতি ও তাদের অ্যাসিরীয় মিত্রদের মধ্যে আন্তঃ-উপজাতি যুদ্ধ দ্বারা চিহ্নিত হয়েছিল। ঊনবিংশ শতাব্দীতে সাম্রাজ্যের কেন্দ্রীকরণ প্রচেষ্টা অ্যাসিরীয়দের জন্য সহিংসতা ও অনিশ্চয়তার দিকে পরিচালিত করে।

অটোমান কর্তৃক আজারবাইজান দখলের সময় ১৯১৫ সালের জানুয়ারি থেকে মে মাস পর্যন্ত অ্যাসিরীয় বেসামরিক লোকদের গণহত্যা শুরু হয়েছিল, এই সময়ে অটোমান সৈন্যরা ও পাশাপাশি অটোমান-পন্থী কুর্দিদের দ্বারা অনিয়মিত গণহত্যা চালানো হয়েছিল। বিটলিস ভিলায়েতে, পারস্য থেকে ফিরে আসা অটোমান সৈন্যরা স্থানীয় কুর্দি উপজাতিদের সাথে মিলিত হয়ে অ্যাসিরীয় সহ স্থানীয় খ্রিস্টান জনগণকে হত্যা করে। ১৯১৫ সালের মাঝামাঝি, অটোমান বাহিনী ও কুর্দিরা যৌথভাবে হাক্কারির অ্যাসিরীয় উপজাতিদের উপর আক্রমণ করেছিল, তাদের সেপ্টেম্বর মাসের মধ্যে তাড়িয়ে দেওয়া হয়েছিল। দিয়ারবেকির ভিলায়েতে, গভর্নর মেহমেদ রেশিদ সিরিয়াক খ্রিস্টান সহ প্রদেশের (ভিলায়েত) সমস্ত খ্রিস্টান ধর্মাবলম্বী সম্প্রদায়কে অন্তর্ভুক্ত করে একটি গণহত্যা শুরু করেছিলেন। বর্তমান ইরাক ও সিরিয়ার দক্ষিণে বসবাসকারী অটোমান অ্যাসিরীয়রা গণহত্যার শিকার হয়নি।

অ্যাসিরীয় গণহত্যা একই সাথে ঘটেছিল এবং আর্মেনীয় গণহত্যার সঙ্গে ঘনিষ্ঠভাবে সম্পর্কিত, যদিও অ্যাসিরীয় গণহত্যাকে কম পদ্ধতিগত বলে মনে করা হয়। অটোমান সরকারের বিরোধিতায় স্থানীয় অভিনেতাদের একটি বড় ভূমিকা ছিল, কিন্তু পরবর্তীরাও সরাসরি কিছু অ্যাসিরীয়দের উপর আক্রমণের নির্দেশ দিয়েছিল। হত্যার উদ্দেশ্যের মধ্যে অটোমান সাম্রাজ্যের প্রতি কিছু অ্যাসিরীয় সম্প্রদায়ের আনুগত্যের অনুভূত অভাব ও তাদের জমি উপযুক্ত করার ইচ্ছা অন্তর্ভুক্ত ছিল। ১৯১৯ সালের প্যারিস শান্তি সম্মেলনে, অ্যাসিরো-ক্যালডীয় প্রতিনিধি দল জানায় যে গণহত্যার ক্ষয়ক্ষতি ছিল ২,২৫,০০০ জনের মৃত্যু, যা যুদ্ধপূর্ব জনসংখ্যার প্রায় অর্ধেক; এই পরিসংখ্যান সঠিক কিনা তা অজানা। আর্মেনীয় গণহত্যার তুলনায় অ্যাসিরীয় গণহত্যা তুলনামূলকভাবে কম ভালোভাবে অধ্যয়ন করা হয়েছে। অ্যাসিরীয় গণহত্যাকে আনুষ্ঠানিকভাবে গণহত্যা হিসেবে স্বীকৃতি দেওয়ার প্রচেষ্টা ১৯৯০-এর দশকে শুরু হয়েছিল এবং অ্যাসিরীয় প্রবাসীরা এর নেতৃত্ব দিয়েছিল। বেশ কয়েকটি দেশ স্বীকার করেছে, যে অটোমান সাম্রাজ্যের অ্যাসিরীয়রা গণহত্যার শিকার হয়েছিল, যা তুরস্ক প্রত্যাখ্যান করেছে।

তথ্যসূত্র
---------

### সূত্র

#### বই

* Biner, Zerrin Özlem (২০১৯)। *States of Dispossession: Violence and Precarious Coexistence in Southeast Turkey* (ইংরেজি ভাষায়)। University of Pennsylvania Press। আইএসবিএন 978-0-8122-9659-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Bloxham, Donald (২০০৫)। *The Great Game of Genocide: Imperialism, Nationalism, and the Destruction of the Ottoman Armenians* (ইংরেজি ভাষায়)। Oxford University Press। আইএসবিএন 978-0-19-927356-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আফগান রুটি**, অথবা *নান-ই-আফগান*  (পার্সি: نان افغانی ) হল আফগানিস্তানের জাতীয় রুটি। রুটিটা উপবৃত্তাকার কিংবা আয়তক্ষেত্রাকার এবং তন্দুরে সেঁকা; এই চোঙাকার চুলাটাই উপমহাদেশের রান্নার প্রাথমিক উপকরণ। তন্দুরের আফগান সংস্করণ মাটিতে বসানো এবং ইঁট দিয়ে তৈরি, যেটাতে তাপ দিয়ে রুটি সেঁকা হয়। *নান*  নামের রুটিটাকে তৈরি করে চুলার ভিতর দিকে সেঁকার জন্যে ছুড়ে দেওয়া হয়। দেখনধারী তথা স্বাদিষ্ট করতে রুটির মধ্যে প্রায়ই জিরা এবং ক্যাওড়া ছিটিয়ে দেওয়া হয়, এবং লম্বালম্বিভাবে অঙ্গবিন্যাসের জন্যে ময়দার লেচিতে লাইন টানা হয়।

পশ্চিমি দেশগুলোয় মধ্য প্রাচ্যিক মুদির দোকানগুলোতে আফগান রুটি সাধারণভাবে মজুত করা হয়। আফগানিস্তানে এখনো রুটিওয়ালা ঐতিহ্যগতভাবে ময়দার লেচিকে তন্দুরের চারিদিকে বেলে ছড়িয়ে দেয় যাতে এটা তাড়াতাড়ি বহানো যায় এবং রং ধরে ও টাটকা রুটির গন্ধটা সকালবেলায় জনতার দলকে আকৃষ্ট করে। সেই সময় রুটিওয়ালা তন্দুরের দেওয়াল থেকে রুটি তুলে আনার জন্যে লম্বা লোহার চিমটা ব্যবহার করে। আফগানরা কাপড়ের ব্যাগে রুটি বহন করে।

বাহরাইনে এক রুটিওয়ালার আফগান রুটি তৈরির ভিডিয়ো
আরব দেশগুলোর মতো বেশির ভাগ খাবারের সঙ্গেই রুটি পরিবেশন করা হয়, স্যান্ডউইচ খাওয়ার মতো, এবং থালার ঝোলে ভিজিয়ে এবং সাধারণত এটা সমজাতীয় মোড়া খাবার খাওয়ার জন্যে ছিঁড়ে টুকরো করে তুলে নিয়ে মুখে দেওয়া হয়। যেহেতু আফগান জনগণ সাধারণত হাত দিয়ে খায়, পশ্চিমি রন্ধনসম্পর্কীয় ব্যবস্থায় কিছুটা কাঁটা এবং চামচএর সঙ্গে মেলে, এভাবে রুটিটা থালার কাজ করে।

আফগান রুটির স্বাদ আর্মানি লাভাশ তথা ইরানি বার্বারি রুটির মতো। এর একটা ঘন এবং সমৃদ্ধ স্বাদ আছে।
**আরব লীগের পতাকায়** আরব লীগের মোহরাঙ্কিত সবুজ ব্যানার রয়েছে। বাইশটি চেইন সংযোগ, পতাকাটি চালুর সময়ে লীগের বাইশটি সদস্যকে উপস্থাপন করে। স্ক্রিপ্টটিতে সংগঠনের নাম দেয়া হয়েছে: "লিগ অফ আরব স্টেটস"।

আরব লীগের জন্য আরও বেশ কয়েকটি পতাকা রয়েছে। সাধারণত আরব লীগের শীর্ষ সম্মেলনে যে পতাকা দেখা যায়: বৈরুতের আরব লিগের শীর্ষ সম্মেলনে (২০০২) সামিটের সভাপতির জন্য শ্বেত পটভূমিতে একটি রঙ-উল্টানো আরব লীগের পতাকা স্পষ্টভাবে দেখা গিয়েছে।

পুরানো আরব লীগের পতাকাগুলিতে লাল বা কালো রঙের চেইন বা শৃঙ্খল রয়েছে, সবুজ বা সাদা ক্রিসেন্টের সাথে কালো বা সোনালি আরবী লিপি, সাধারণত ১৯৫০ থেকে ১৯৭০ সাল পর্যন্ত গৃহীত হয়েছিল।

ইতিহাস
------

পতাকাটি ১৯৪৫ সালের ৮ মার্চ সংগঠনের জাতীয় পতাকা হিসাবে গৃহীত হয়েছিল। পতাকাটির মূল স্রষ্টা অজানা। পতাকাটি আলজেরিয়া, বাহরাইন, জিবুতি, মিশর, ইরাক, জর্ডান, কুয়েত, লেবানন, লিবিয়া, মরিশানিয়া, মরোক্কো, ওমান, প্যালেস্তাইন, কাতার, সৌদি আরব, সোমালিয়া, সুদান, সিরিয়া, তিউনিসিয়া, ইয়েমেন, সংযুক্ত আরব আমিরাতের জন্য সরকারি পতাকা হিসাবে কাজ করে।

বর্ণনা
------

পতাকাটিতে সবুজ পটভূমিতে পতাকার মাঝখানে চিত্রিত আরব লীগের প্রতীকের একটি পরিবর্তিত সংস্করণ রয়েছে। প্রতীকটির বাইশটি চেইন সংযোগ লিগের বাইশ দেশের সদস্যদের প্রতিনিধিত্ব করে।

অন্যান্য পতাকা
--------------

* আরব লিগের পতাকা মানচিত্রআরব লিগের পতাকা মানচিত্র
* জর্ডানের আম্মানে পতাকা উত্তোলন করা হয়েছে।জর্ডানের আম্মানে পতাকা উত্তোলন করা হয়েছে।

আরো দেখুন
---------

* প্যান আরব রং
* আরব বিদ্রোহের পতাকা
* আরব লীগ

তথ্যসূত্র
---------

1. ↑  "Arab League Flags from The World Flag Database"। *www.flags.net*। সংগ্রহের তারিখ ২০১৬-১০-২০।
**গড় রাইপুর উচ্চ বিদ্যালয় (উচ্চ মাধ্যমিক)** পশ্চিমবঙ্গের বাঁকুড়া জেলার রাইপুর ব্লকে অবস্থিত। এই উচ্চ বিদ্যালয়টি কংসাবতী নদীর পাশে অবস্থিত। বিদ্যালয়টি ১৯৩৭ সালে প্রতিষ্ঠিত হয়েছিল।

বিদ্যালয় প্রতিষ্ঠা
-------------------

১৯৩৭ সালে পার্শ্ববর্তী গ্রামের ছাত্র -ছাত্রীর শিক্ষার সুবিধার্থে এই বিদ্যালয়টি প্রতিষ্ঠিত হয়।

বিদ্যালয় সম্পর্কে
------------------

বিদ্যালয়ে অনেকগুলি শ্রেণীকক্ষ রয়েছে । বিদ্যালয়ে একটি বড় খেলার মাঠ রয়েছে।মনোরম প্রাকৃতিক পরিবেশে বিদ্যালয়টি ভরে উঠেছে।২০০৯ সালে বিদ্যালয়ে উচ্চ মাধ্যমিক অন্তর্ভুক্ত হয়।পার্শ্ববর্তী গ্রাম থেকে ছাত্র -ছাত্রীরা এই বিদ্যালয়ে শিক্ষা লাভ করতে আসে।

অমৃত জয়ন্তী
------------

২০১৩ সালে বিদ্যালয়টির ৭৫ বছর পূর্তি উপলক্ষে অমৃত জয়ন্তী অনুষ্ঠান অনুষ্ঠিত হয়।

শ্রেণি, বিভাগ ও শাখা সমূহ
-------------------------

বর্তমানে এ বিদ্যালয়ে ৫ম থেকে ১২তম শ্রেণি পর্যন্ত পড়ানো হয়।

* ৫ম শ্রেণী;
* ৬ষ্ঠ শ্রেণি;
* ৭ম শ্রেণি;
* ৮ম শ্রেণি;
* ৯ম শ্রেণী;
* ১০ম শ্রেণী;
* ১১দশ–১২দশ শ্রেণি; বিভাগ: [কলা বিভাগ; বিজ্ঞান বিভাগ; বৃত্তিমূলক বিভাগ]

ইউনিফর্ম
--------

* সাদা শার্ট     , নীল প্যান্ট      এবং সাদা কেডস্

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, যথাযথ মর্যাদার সাথে ছাত্র-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় বিভিন্ন শিক্ষা সফর।

সম্পর্কিত নিবন্ধ
----------------

* বাঁকুড়া
* রাইপুর

তথ্যসূত্র
---------

1. ↑  "Garh Raipur High School (H.S) গড় রাইপুর উচ্চ বিদ্যালয় (উচ্চ মাধ্যমিক)"। *www.indiacom.com*। সংগ্রহের তারিখ ২০২২-০১-২৩।
2. ↑  "গড় রাইপুর উচ্চ বিদ্যালয় (উচ্চ মাধ্যমিক)"। *www.schools.org.in*। সংগ্রহের তারিখ ২০২২-০১-২৩।
3. ↑  "Garh Raipur High School-Duare Sarkar Bankura Camp Schedule"। *s3waas.gov.in*। সংগ্রহের তারিখ ২০২২-০১-২৩। [*স্থায়ীভাবে অকার্যকর সংযোগ*]
4. ↑  "গড় রাইপুর উচ্চ বিদ্যালয় (উচ্চ মাধ্যমিক)-দুয়ারে সরকার"। *wb.gov.in*। সংগ্রহের তারিখ ২০২২-০১-২৩।